Takk for svaret. I det svaret som vart gjeve no, høyrer eg ikkje om ein einaste ny ting, anna enn det som den førre regjeringa sette i gang. Bioenergi vart nemnt som eit satsingsområde. Det vi har sett hittil, er tvert imot at ministeren har vore med på å setje kjeppar i hjula for gardbrukarar som vil tenkje annleis. Då tenkjer eg på småkraftverka. Det har vore heilt taust frå landbruksministeren sia Soria Moria-erklæringa kom og sette stopp for den nysatsinga som mange gardbrukarar såg som eit inntektspotensial.